Tayangan Perdana “Money Heist: Korea – Joint Economic Area Part 1” Di Netflix Pada 24 Jun
Sebaik sahaja anda fikir rompakan terbesar di dunia telah berakhir, fikirkan semula. Ucapkan ‘Annyeonghaseyo’ kepada Money Heist: Korea – Joint Economic Area Part 1 yang akan tersedia untuk penstriman pada 24 Jun dengan enam episod penuh aksi. Money Heist: Korea – Joint Economic Area Part 1 Diarahkan oleh Kim Hong-sun, siri ini akan berlatarbelakangkan dua negara Korea yang mewujudkan Kawasan Ekonomi Bersama di mana Utara dan Selatan berada di ambang penyatuan semula secara aman. Ketika negara membuka laluan untuk mata wang bersatu yang baharu, Profesor mengumpulkan sekumpulan pencuri kelas atasan untuk mencuri wang tunai dan cuba melakukan rompakan yang belum pernah berlaku sebelum ini di Semenanjung Korea. Dalam pengumuman tajuk yang dikeluarkan sebelum ini, Profesor merenung di hadapan dinding yang dipenuhi dengan topeng unik, termasuk topeng ikonik Salvador Dalí dari siri asal Sepanyol. Pilihan terakhir Profesor akhirnya terbongkar — topeng Hahoe tradisional Korea yang menampilkan wajah dengan senyuman lebar. Darah-darah yang terpercik di sebelah topeng putih itu menimbulkan persoalan yang menarik, membayangkan satu rompakan yang penuh dengan liku-liku yang mengancam nyawa. Money Heist: Korea – Joint Economic Area Part 1 akan menampilkan pelakon hebat yang akan memainkan watak ikonik dari siri asal: Profesor (Yoo Ji-tae), Berlin (Park Hae-soo), Tokyo (Jun Jong-seo), Moscow ( Lee Won-jong), Denver (Kim Ji-hun), Nairobi (Jang Yoon-ju), Rio (Lee Hyun-woo), Helsinki (Kim Ji-hoon), dan Oslo (Lee Kyu-ho). Money Heist: Korea – Joint Economic Area Part 1 Siri blockbuster Korea Money Money Heist: Korea – Joint Economic Area Part 1 akan tiba dengan senjata api yang membara pada 24 Jun ini, hanya di Netflix. Money Heist: Korea – Joint Economic Area Part 1